Кошумча түстөр

Кошумча түстөр – салыштырганда бири-биринин касиетин күчөткөн жана аралаштырганда бири-бирин түссүздөндүрүп жиберген түстөр (алардын спектрдик аралашмасы ак түстү берет), мисалы, кошумча түстөр: кызыл жана көгүш-сары менен көк, жашыл-сары жана сыя көк, жашыл жана кочкул кызыл. Живописчилер К. т-дү көп учурда контрасттык түстөр деп аташат. Физикалык көз карашта алганда бул түшүнүктөр бири-бирине окшош эмес.

“Көгүлтүр роза” – Москвада өткөрүлгөн (1907-ж. орус декадент-символисттеринин көргөзмөсү­нүн аталышы). Көргөзмө 1905-жылдагы революциялык окуялардан кийинки саясый реакция абалында өнүккөн кризистик тенденцияларды чагылдырган. «К. р-нын» катышуучулары – П. В. Кузнецов, П. С. Уткин, А. В. Фонвизин, С. Ю. Судейкин, Н. Д. Милиоти жана башка орус көркөм өнөрүнүн реалисттик традицияларынан чечкиндүү баш тартышкан жана чыныгы турмуштан жашырынып, толугу менен жеке көз караштык (индивидуалисттик) жана көп учурда тескери ой жүгүртүүлөргө түшүп кетишкен. Алардын живопистик чыгармалары көркөм искусство сүйүүчү бир ууч меценаттар менен сынчыларга арналып, ындыны өчкөн маанайдагы мистикага каныккан. «К. р.» деп аталган көргөзмөнүн аталышы бара-бара орус живописиндеги символисттердин реакциячыл ишмердүүлүгү менен байланышып кеткен, к. Символизм макаласын. «К. р-нын» кээ бир мурунку катышуучулары (мисалы, Н. П. Крымов, М. С. Сарьян, П. В. Кузнецов, А. В. Фонвизин) бизди курчап турган чыныгы турмушка кайрылуу м-н, аны окуп үйрөнүп, Окт. революциясынан кийин көрүнүктүү советтик сүрөтчүлөрдөн болуп калышкан.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу